Aprill on ka esimeste konnade kudemise aeg. Näiteks rohukonn ja kärnkonn. Rohukonnad  lähevad liikvele kõige varem. Neid on suhteliselt lihtne pildistada, sest nad on üsna julged. Tuleb leida vaid koht, kuhu nad kogunevad ning end sinna vaikselt paika sättida. Selle kõige juures tuleb olla ettevaatlik, et ühelegi kogemata liiga ei tee! Seega jälgi, kuhu astud või ronid! Ei maksa unustada ka, et julge hundi rind on porine! Ehk siis proovi kindlasti ka madalamat võttenurka, laskudes pildistatava tasapinnale.